cyanic-selkie/wikianc huggingface dataset:
ধর্ষণ থেকে গর্ভধারণ
ধর্ষণ এবং ধর্ষণের ফলস্বরূপ জন্ম নেওয়া শিশু উভয়ের ক্ষেত্রেই গর্ভধারণের সময় কিংবা তার পরবর্তী সময়ে বিভিন্ন সমস্যা সৃষ্টি তৈরি হতে পারে। বিশেষ করে ধর্ষণের পরে হওয়া চিকিৎসা পরীক্ষা, প্রতিরোধ এবং গর্ভধারণ নিয়ন্ত্রণ করা। ধর্ষণের ফলে গর্ভবতী হওয়া মহিলাকে সিদ্ধান্ত নিতে হয় যে সে বাচ্চাটিকে বড় করবে কিনা, অথবা দত্তক দেওয়ার কোনো পরিকল্পনা আছে কিনা, বা গর্ভপাত করাবে কিনা। বেশ কিছু দেশে যেখানে ধর্ষণ এবং অজাচারের পরে গর্ভপাত অবৈধ, সেসব দেশে ১৫ বছর বা তার কম বয়সের কিশোরীদের ৯০%-এর বেশি তার পরিবারের সদস্যদের দ্বারা ধর্ষিতা হয়।[৩]
তবে অতীতে ধারণা করা হত যে, ধর্ষণের ফলস্বরূপ কখনো গর্ভধারণ হতে পারে না, তা বহু শতাব্দী ধরে লালন করা হতো।
ধর্ষণ-গর্ভধারণ দুর্ঘটনা:
গর্ভধারণে সক্ষম যেকোনো নারীই ধর্ষিত হওয়ার পরে গর্ভবতী হয়ে যেতে পারেন। ধর্ষণের কারণে গর্ভবতী হওয়া নারীর সংখ্যা ব্যাপকহারে পরিবর্তনশীল।[৪] একটি মূল্যায়নে দেখা যায় যে, যুক্তরাষ্ট্রে প্রতিবছর ২৫০০০ থেকে ৩২০০০ টি ধর্ষণের ঘটনা ঘটে। এছাড়াও অন্য এক জরিপে দেখা যায় যে ১৯৯৮ সালে চিহ্নিত ২৫০০০ ধর্ষণজনিত গর্ভপাতের প্রায় ২২০০০ চিকিৎসার মাধ্যমে নিরোধ করা হয়।[৫]
গর্ভধারণ ধর্ষণের একটি সম্ভাব্য ফলাফল। সাধারণত যুদ্ধ বা গণহত্যার সময় নারীদের অতি মাত্রায় ধর্ষণ করা হয়। বর্তমান বৈজ্ঞানিক ধারণা এই ব্যাপারে একমত যে, অতিমাত্রায় ধর্ষণ গর্ভধারণের হারকে বাড়িয়ে দিতে সক্ষম।
ধর্ষণ ধর্ষিতা এবং ধর্ষণের ফলস্বরূপ জন্ম নেওয়া শিশু উভয়ের ক্ষেত্রেই গর্ভধারণের সময় ও তার পরবর্তী সময়ে সমস্যার সৃষ্টি করতে পারে। ধর্ষণের শিকার হওয়া নারী অধিকাংশ সময়েই বাচ্চার জন্ম দিতে গিয়ে তার (বাচ্চার) বড় হওয়ার কথা চিন্তা করে, অভিভাবকের সমস্যা সমাধান করতে গিয়ে সমস্যায় পড়ে যান। এজন্য সেই সন্তানের মা কে হীনমন্যতার শিকার হতে হয়।
ধর্ষণ-গর্ভধারণ দুর্ঘটনা
গর্ভধারণে সক্ষম যেকোনো নারীই ধর্ষিত হওয়ার পরে গর্ভবতী হয়ে যেতে পারেন। ধর্ষণের কারণে গর্ভবতী হওয়া নারীর সংখ্যা ব্যাপকমাত্রায় পরিবর্তনশীল। একটি মূল্যায়নে দেখা যায় যে যুক্তরাষ্ট্রে প্রতিবছর ২৫০০০ থেকে ৩২০০০ বার ধর্ষণের ঘটনা ঘটে। এছাড়াও অন্য এক জরিপে দেখা যায় যে ১৯৯৮ সালে চিহ্নিত ২৫০০০ ধর্ষণজনিত গর্ভপাতের প্রায় ২২০০০ চিকিৎসার মাধ্যমে নিরোধ করা হয়।
হলদিবাড়ী
হলদিবাড়ি ভারতের পশ্চিমবঙ্গ রাজ্যের কুচবিহার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭ মিটার (১৮৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হালদিবাড়ি শহরের জনসংখ্যা হল ১৩,১৭০ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হালদিবাড়ি এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।
যোগাযোগ ব্যবস্থা
হলদিবাড়ি শহরটি সড়কপথে জলপাইগুড়ি, শিলিগুড়ি শহর গুলির সাথে যুক্ত এবং রেলপথে শিলিগুড়ি হয়ে সরাসরি শিয়ালদহ রেলওয়ে স্টেশন ও কলকাতা রেলওয়ে স্টেশন এর সঙ্গে যুক্ত। তিস্তা নদীর ওপর পশ্চিমবঙ্গের দীর্ঘতম সেতু 'জয়ী সেতু'  আছে, যা হলদিবাড়িকে মেখলিগ‌ঞ্জের সাথে যুক্ত করে । এছাড়া হলদিবাড়ি রেলস্টেশন ও বাংলাদেশের চিলাহাটি রেলস্টেশন হয়ে কলকাতার শিয়ালদহ রেলওয়ে স্টেশনে র সাথে যুক্ত ।
প্রশাসন
হলদিবাডী পৌরসভা ১১ টি ওয়ার্ডের সমন্বয়ে গঠিত।
হলদিয়া
হলদিয়া পশ্চিমবঙ্গের ২৪তম জনবহুল শহর ও হলদিয়া মহকুমার সদর কার্যালয়। শহরটি পূর্ব মেদিনীপুর জেলায় অবস্থিত। হলদিয়া শহরের সম্পূর্ণ অংশ হলদিয়া মহকুমার মধ্যে বিস্তৃত হয়েছে। শহরের মূল আবাস অঞ্চলের বাইরের বেশিরভাগ অঞ্চল শিল্পাঞ্চল বা গ্রামীণ অঞ্চল। জনসংখ্যার ভিত্তিতে ভারতের শহরগুলির মধ্যে এটি ২৩১তম এবং পূর্ব মেদিনীপুর জেলার সর্বাধিক জনবহুল শহর। ২০১১ সালের জনগণনার পরে শহরটির জনসংখ্যা বেড়েছে এবং জুলাই ২০০১ সালের মার্চ মাস থেকে ২০১১ সালের মার্চ মাস পর্যন্ত জনসংখ্যা ৩০,১৪৫ জন বৃদ্ধি পেয়ে ২,০০,৮২৭ জন হয়। [১০] এটি জনসংখ্যার ভিত্তিতে পূর্ব মেদিনীপুর জেলার বৃহত্তম পৌরসভা ও মহানগর। ২০১১ সালের জনগণনা অনুযায়ী জনসংখ্যার ভিত্তিতে পশ্চিমবঙ্গের শহরপুঞ্জগুলি মধ্যে ১৪তম স্থানে রয়েছে।
তেল, প্রাকৃতিক গ্যাস, পেট্রোলিয়াম পণ্য সম্পর্কিত শিল্পগুলি গাঙ্গেয় সমভূমি অঞ্চলে অবস্থিত শহরটির অর্থনীতির বৃহত্তম খাত। শহরটির নিকতে কোন সক্রিয় তেলের ক্ষেত্রের অবস্থান না থাকলেও শিল্পে প্রয়োজনীয় তেলের যোগান মধ্যপাচ্যের থেকে আমদানির মধ্যমে পূরণ করা হয়। যুক্তরাষ্ট্রীয় সরকারের তেল শোধনাগার, বন্দর ও রাজ্য সরকারের সাথে বেসরকারি উদ্যোগে গড়ে ওঠা হলদিয়া পেট্রোকেমিকাল প্রচুর সংখ্যক শ্রমিক নিয়োগ করে।
হলদিয়া পশ্চিমবঙ্গের একটি গুরুত্বপূর্ণ সমুদ্র-বন্দর ও শিল্পনগরী। হুগলি নদী মোহনার কাছে হুগলি ও হলদি নদীর মিলনস্থলে সমুদ্রপৃষ্ঠ থেকে ৮ মিটার উচ্চতায় হলদিয়া শহরটি অবস্থিত। হলদিয়া পুরসভা ও পশ্চিমবঙ্গ সরকারের বিভিন্ন বিভাগ এই শহরের প্রশাসনের দায়িত্বপ্রাপ্ত।
হলদিয়ায় ভারতীয় উপকূলরক্ষী বাহিনীর একটি ঘাঁটি অবস্থিত। উপকূলরক্ষী বাহিনীর ছয়টি হোভারক্র্যাফটের দুটি হলদিয়ার হোভার-বন্দরে রয়েছে। পশ্চিমবঙ্গের একাধিক প্রথম সারির উচ্চশিক্ষা প্রতিষ্ঠান হলদিয়ায় অবস্থিত হওয়ায় বর্তমানে হলদিয়া পরিণত হয়েছে একটি গুরুত্বপূর্ণ শিক্ষাকেন্দ্রে।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮ মিটার (২৬ ফুট)।
জনসংখ্যার উপাত্ত
২০১১ সালের হিসেব অনুযায়ী, হালদিয়া পৌর এলাকার জনসংখ্যা ২,০০,৮২৭ এবং হালদিয়া শহর অঞ্চলের মোট জনসংখ্যা ২,০৭,৬৯৫। লিঙ্গানুপাত প্রতি ১০০০ জন পুরুষে ৯১৬ জন নারী। এই হার জাতীয় লিঙ্গানুপাত হারের তুলনায় কম; তার কারণ, অনেক উপার্জনশীল পুরুষ তাদের পরিবারের মহিলা সদস্যদের গ্রামে রেখে শহরে কাজ করতে আসেন। হালদিয়া সাক্ষরতার হার ৮৯.০৬ শতাংশ; যা জাতীয় সাক্ষরতার হার ৭৪.০৪ শতাংশের তুলনায় বেশি।
যোগাযোগ
হলদি নদীর তীরে অবস্থিত হলদিয়া টাউনশিপ ও দুর্গাচক শহরের প্রধান বসতাঞ্চল। হলদিয়ায় নদীর তীর এক মনোরম স্থান। বহু মানুষ নদীতীরের সৌন্দর্য উপভোগ করতে হলদিয়ায় আসেন। এক সময়ে হলদিয়া থেকে কলকাতা পর্যন্ত ক্যাটাম্যারান পরিষেবা চালু ছিল। পরে অধিক ভাড়ার জন্য যাত্রীসংখ্যা কমে যাওয়ায় সেই পরিষেবা বন্ধ হয়ে যায়।
অর্থনীতি
কলকাতা শহরের ৫০ কিলোমিটার দক্ষিণ-পশ্চিমে ভারী পণ্য আনা-নেওয়ার উদ্দেশ্যে কলকাতার একটি গুরুত্বপূর্ণ বাণিজ্যিক বন্দর হিসেবে হলদিয়া বন্দর-শহরটি গড়ে তোলা হয়। এই শিল্পনগরীতে একাধিক ফ্যাক্টরি রয়েছে। এগুলির মধ্যে উল্লেখযোগ্য সাউথ এশিয়ান পেট্রোকেমিক্যালস লিমিটেড, ইন্ডিয়ান ওয়েল কর্পোরেশন লিমিটেড, এক্সাইড, শ ওয়ালেস, টাটা কেমিক্যালস, হলদিয়া পেট্রোকেমিক্যালস ও হিন্দুস্তান ইউনিলিভার। এছাড়াও হলদিয়াতে একাধিক মাঝারি ও ক্ষুদ্র শিল্প গড়ে উঠেছে। হলদিয়া বন্দরে মিৎসুবিসি কেমিক্যাল কোম্পানির মতো বিদেশি কোম্পানির ফ্যাক্টরিও গড়ে উঠেছে। স্থাপিত হয়েছে ড্রেজিং কর্পোরেশন অফ ইন্ডিয়া লিমিটেডের মতো কোম্পানিও। শেষোক্ত কোম্পানিটি হলদিয়া পেট্রোকেমিক্যালসের সহকারী শিল্প হিসেবে স্থাপিত হয়েছিল। হলদিয়া পেট্রোকেমিক্যালস ভারতে এই ধরনের দ্বিতীয় বৃহত্তম প্রকল্প।
শিক্ষা ব্যবস্থা
thumb|right|250px| হলদিয়া ইনস্টিটিউট অব টেকনোলজি
শিলমুড়ী দক্ষিণ ইউনিয়ন
শিলমুড়ী দক্ষিণ বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
আয়তন
এ ইউনিয়নটির আয়তন ৪২২১ একর।
জনসংখ্যা
ইউনিয়নটিতে ৩৩৩৫৫ জন লোক বসবাস করে।
প্রশাসনিক কাঠামো
শিলমুড়ী দক্ষিণ ইউনিয়ন বরুড়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এম. রামলিঙ্গম
জীবনী
রামলিঙ্গম থাঞ্জাভুর জেলার থিরুথুরাইপুন্ডিতে জন্মগ্রহণ করেন। তিনি ১৯৬৪ সালে তামিলনাড়ু এডুকেশনাল সার্ভিসে যোগদান করেন এবং পরে কুম্বাকোনামের সরকারি আর্ট কলেজে তামিল বিভাগের অধ্যাপক এবং প্রধান হন। তিনি সাত খণ্ডের সাহিত্য সমালোচনা লিখেছেন। ১৯৮১ সালে, আধুনিক তামিল গদ্য পুধিয়া উরাই নাদাই (নতুন গদ্য) সাহিত্যের জন্য তাকে সাহিত্য অকাদেমি পুরস্কার প্রদান করা হয়।
হালিশহর, পশ্চিমবঙ্গ
হালিশহর ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা। হাবেলীশহর (অট্টালিকা-বহুল নগরী) কথাটির অপভ্রংশে হালিশহর নামটি এসেছে। 'আইন-ই-আকবরী'তে সরকার-সাতগাঁর অন্তর্গত পরগনার মধ্যে হাবেলীশহরের নাম পাওয়া যায়।
পঞ্চদর শতকের মধ্যভাগে গাঙ্গুলীবংশীয় বড়িশার সাবর্ণ রায়চৌধুরীদের আদিপুরুষ হুগলি জেলার গোহট্ট-গোপালপুর (গোঘাট) নিবাসী 'পাঁচু শক্তি খান' অর্থাৎ পঞ্চানন গঙ্গোপাধ্যায় হাবেলীশহর পরগনার কর্তৃত্ব লাভ করে 'হালিশহর সমাজ' প্রতিষ্ঠা করেন।
ইতিহাস
হালিশহর গঙ্গাতীরবর্তী প্রাচীন জনপদ। অতীত নাম ছিল কুমারহট্ট । একসময় এখানে কুম্ভকারদের অর্থাৎ কুমারদের বিরাট হাট বসত, গঙ্গার ঘাট থেকে হাঁড়ি-কলসী নৌকায় করে চালান হত। তাই 'কুমারহাট' বা 'কুমারহট্ট' নাম হয়েছিল। কবিকঙ্কন মুকুন্দরাম চক্রবর্তী র চণ্ডীমঙ্গল কাব্যে হালিশহর নামটি প্রথম পাওয়া যায়। ব্রাহ্মণ পণ্ডিতদের বিদ্যাচর্চার ফলে কুমারহট্ট-পণ্ডিতসমাজ একসময় নদীয়া জেলার নবদ্বীপের সমতুল্য খ্যাতি অর্জন করেছিল। হালিশহরে 'চৈতন্য ডোবা' নামক জলাশয়ের ধারে বাস করতেন চৈতন্য মহাপ্রভু র দীক্ষাগুরু ঈশ্বর পুরী; এই জায়গার সামনের একটি মাঠে বর্তমানে গৌর-নিতাই মূর্তি প্রতিষ্ঠিত। এইসময় চৈতন্যদেবের প্রভাবে এখানে গৌড়ীয় বৈষ্ণবধর্ম বেশ বিস্তারলাভ করেছিল। অষ্টাদশ শতকের প্রখ্যাত শ্যামাসংগীতকার, সাধক রামপ্রসাদ সেনে র বসতবাটিও ছিল হালিশহরে।
এখানে বারুইপাড়ার শুভচণ্ডীতলায় বটগাছের নিচে শাচণ্ডীর শিলার পাশে একটি প্রাচীন (সম্ভবত সেনবংশীয় রাজাদের আমলে নির্মিত) গণেশমূর্তি (দুই ফুট দীর্ঘ, পদ্মাসনে আসীন, পাথরের পালিশযুক্ত) পূজিত হয়, যেটি পাশের শাপুকুর খননকালে আবিষ্কৃত হয়েছিল। বারুইপাড়ায় পানের বরোজ রক্ষায় 'পবনদেব'এর পূজা করা হয়।
বিভিন্ন নামে শক্তিপূজা (কালী), মনসা-শীতলা, চড়কপূজা ও বৃক্ষপূজার চল বহুকালের। এখানে প্রাচীন পরিত্যক্ত মন্দিরের মধ্যে 'পঞ্চরত্ন' ও চারচালা বাংলা মন্দিরই বেশি। হালিশহরে বিভিন্ন শিবমন্দিরও অনুপম পৌরাণিক বিষয়ের কারুকাজে ভরা। এখানে কালিকাতলার 'জ্যাংড়া কার্তিক (দেবতা)' ও জেলেপাড়ার 'ধুমো কার্তিক (দেবতা)' পূজা বিখ্যাত।
ভৌগোলিক অবস্থান
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫ মিটার (৪৯ ফুট)।
জনসংখ্যা
ভারতের ২০০১ সালের আদমশুমারি অনুসারে হালিশহর (পশ্চিমবঙ্গ) শহরের জনসংখ্যা হল ১২৪,৪৭৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে হালিশহর (পশ্চিমবঙ্গ) এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ভাইরাস নিরোধক
ভাইরাস নিরোধক ঔষধ বলতে এমন কিছু সক্রিয় রাসায়নিক পদার্থকে বোঝায় যেগুলি কোনও ভাইরাসের কারণে সৃষ্ট সংক্রামক রোগের চিকিৎসাতে ব্যবহৃত হয়। এগুলি হয় ভাইরাসকে বিনষ্ট করে কিংবা ভাইরাসকে প্রতিরোধ করে। ভাইরাস-সৃষ্ট রোগব্যাধিগুলির মধ্যে রয়েছে এইচআইভি/এইডস (মানব প্রতিরক্ষা-অভাবসৃষ্টিকারী ভাইরাস / অর্জিত প্রতিরক্ষা অভাবজনিত উপসর্গ), ইনফ্লুয়েঞ্জা, বিসর্প (হার্পিস) সিমপ্লেক্স টাইপ ১ (মুখগহ্বরের বিসর্প) এবং টাইপ ২ (যৌনাঙ্গের বিসর্প), ঘুনশি ঘা (হার্পিস জোস্টার), ভাইরাসঘটিত যকৃৎপ্রদাহ (হেপাটাইটিস), মস্তিষ্কপ্রদাহ (এনসেফালাইটিস), সংক্রামক মনোনিউক্লিওসিস এবং সাধারণ সর্দিকাশি।
ভাইরাস নিরোধক নকশাকরণ
ভাইরাস নিরোধক ঔষধ নকশা ও নির্মাণ করা বিভিন্ন কারণে দুরূহ। এখানে উল্লেখ্য যে ব্যাকটেরিয়া নিরোধক বা অ্যান্টিবায়োটিক ঔষধগুলি ব্যাকটেরিয়ার কোষপ্রাচীর ের উপাদানের সংশ্লেষণে বিঘ্নের সৃষ্টি করে, কিন্তু মানুষের কোষের উপর কোনও প্রভাব ফেলে না, কেননা ব্যাকটেরিয়ার কোষপ্রাচীরের ঔপাদানিক গঠন-কাঠামো মানুষের কোষপ্রাচীর থেকে ভিন্ন ও স্বাধীন। কিন্তু এর বিপরীতে ভাইরাসের জীবনচক্র প্রায় সম্পূর্ণরূপে পোষক মানবকোষের জৈব-রাসায়নিক প্রক্রিয়ার উপরে নির্ভরশীল। ভাইরাস পোষক কোষের ভেতরে অবস্থান করে বলে ভাইরাস নিরোধক পদার্থটিকে এমন হতে হয় যেন সেটি ভাইরাসের উপর ক্রিয়া করে কিন্তু একই সাথে পোষক কোষের উপর গুরুতর কোনও প্রভাব যেন না ফেলে। আবার দ্বিতীয় একটি সমস্যা হল এই যে, একেকটি ভাইরাসের কাঠামো একেক রকম। বহু রকমের ভাইরাসকে একসাথে আক্রমণ করতে পারে (বৃহৎ ব্যাপ্তির নিরাময়মূলক ঔষধ), এরকম ভাইরাস নিরোধক ঔষধ তৈরি করা প্রায় দুঃসাধ্য। সাধারণত কোনও ভাইরাস নিরোধক ঔষধ বিশেষ এক ধরনের ভাইরাসকে লক্ষ্য করে বানানো হয়। তৃতীয়ত, বিশেষ ভাইরাসকে লক্ষ্য করে নির্মিত ঔষধীয় চিকিৎসাও প্রায়শই দীর্ঘমেয়াদে নিষ্ফল হয়, কেননা ভাইরাস সাধারণত এমন কোনও দীর্ঘস্থায়ী বৈশিষ্ট্য প্রদর্শন করে না, যা যেকোনও সময়ে অনন্যভাবে ঐ ভাইরাসটিকে শনাক্ত করতে সাহায্য করে। কারণ সময়ের সাথে সাথে ভাইরাসের অ্যান্টিজেনিক বা প্রতিরক্ষা-উদ্দীপক প্রোটিনগুলি (যে প্রোটিনগুলি পোষকদেহে প্রতিরক্ষামূলক উত্তরের সৃষ্টি করে) প্রায়শই পর্যায়ক্রমে পরিবর্তিত হয়।
ভাইরাসবিজ্ঞানীদেরকে ভাইরাস নিরোধক পদার্থ নকশা করার সময় তাই ভাইরাসের প্রজনন চক্রের সম্বন্ধে বিস্তারিত জ্ঞান আহরণ করতে হয়। একটি ভাইরাস নিরোধককে অবশ্যই ভাইরাসের প্রতিলিপিকরণ চক্রের (replication cycle) পাঁচটি মৌলিক ধাপের যেকোনও একটিকে ব্যাহত করতে হয়। এগুলি হল ১) পোষক কোষের গায়ে সংযুক্ত হওয়া ও প্রাচীর ভেদ করে কোষের ভেতরে প্রবেশ করা। ২) ভাইরাসের আবরণমোচন অর্থাৎ প্রোটিন পৃষ্ঠতল খুলে ভাইরাসের অন্তঃস্থ ডিএনএ বা আরএনএ-র নির্গমন, ৩) ভাইরাসের ডিএনএ-র নির্দেশ অনুযায়ী পোষক কোষ কর্তৃক নতুন ভাইরাসীয় উপাদানের সংশ্লেষ। ৪) ভাইরাসীয় উপাদানগুলির সন্নিবেশনের মাধ্যমে নতুন ভাইরাসের সৃষ্টি এবং ৫) পোষক কোষ থেকে ভাইরাসের নির্গমন। কিন্তু ভাইরাসের প্রতিলিপিকরণ চক্র নির্ণয় করা কঠিন। পরীক্ষাগারে মানব কোষ আক্রমণকারী ভাইরাসগুলিকে উৎপাদন করা কঠিন। ফলে পরীক্ষাগারে ভাইরাস নিরোধকের কার্যকারিতা পরীক্ষা করে দেখাও কঠিন। মানুষ ব্যতীত অন্য প্রাণীর উপরে করা পরীক্ষাগুলিও মানবদেহের জন্য সাধারণত প্রযোজ্য নয়।
বিদ্যমান ভাইরাস নিরোধক ঔষধসমূহ
হার্পিস বা বিসর্প ভাইরাস নিরোধী ঔষধগুলির প্রায় সবগুলিই ভাইরাসীয় ডিএনএ পলিমারেজের প্রতিদ্বন্দ্বী যৌগক (substrate) হিসেবে কাজ করে ভাইরাসের প্রতিলিপিকরণ (প্রজনন) প্রক্রিয়াতে বাধাদান করে। কেবল অ্যান্টিসেন্স অণু ফোমিভার্সেন ভিন্নভাবে কাজ করে।
ইনফ্লুয়েঞ্জার ভাইরাসের বিরুদ্ধে দুই ধরনের ভাইরাস প্রতিরোধক ঔষধ ব্যবহার করা হয়। প্রথম শ্রেণীটিকে আয়ন চ্যানেল এম ২ (M2) প্রোটিনকে বাধাদানকারী নামে ডাকা হয়। এগুলি হল অ্যামান্টাডিন ও রিমান্টাডিন। এগুলি ভাইরাসকে দেহকোষে ঢুকতে বাধা দেয়। দ্বিতীয় শ্রেণীর ঔষধগুলি হল উৎসেচক নিউর‍্যামিনিডেজ-কে বাধাদানকারী। এগুলি সংক্রামিত কোষ থেকে ভাইরাসের নির্গমনে বাধা দেয়। যেমন জানামিভির এবং ওসেলটামিভির।
সংক্রমণ-পরবর্তী চিকিৎসার ক্ষেত্রে সাধারণত উপসর্গের প্রাদুর্ভাবের ৪৮ ঘণ্টার মধ্যে ভাইরাস নিরোধক দেহে প্রয়োগ করতে হয়। ভাইরাস নিরোধকগুলি ভাইরাস সংক্রমণজনিত উপসর্গগুলি উপশম করে, এগুলির স্থায়িত্ব হ্রাস করে এবং অন্য ব্যক্তির দেহে ভাইরাসের বিস্তার প্রতিরোধ করে। কিন্তু ভাইরাস নিরোধকগুলি সরাসরি ভাইরাসের উপর কাজ করে, মানব প্রতিরক্ষাতন্ত্রের প্রতিরক্ষিকা কণা বা অ্যান্টিবডিগুলিকে উদ্দীপ্ত করে না। তাই ঔষধ প্রয়োগ বন্ধ করে দিলে এগুলির প্রভাবও বন্ধ হয়ে যায়, কোনও দীর্ঘ-মেয়াদী প্রতিরক্ষা অর্জিত হয় না। চিকিৎসককে খুব সাবধানে পরীক্ষা-নিরীক্ষা করে, রোগীর অবস্থা (বয়স, বিদ্যমান অন্যান্য রোগ, ইত্যাদি) বুঝে, সর্বোচ্চ কার্যকারিতা ও সম্ভাব্য বিরূপ পার্শ্ব-প্রতিক্রিয়ার কথা মাথায় রেখে কোন্‌ ভাইরাস নিরোধক ঔষধ ব্যবহার করা হবে, সে ব্যাপারে পরামর্শ দিতে হয়।
টিকার মাধ্যমে ভাইরাস প্রতিরোধ
ভাইরাসঘটিত সংক্রমণের বিরুদ্ধে সবচেয়ে সফল সমাধান হচ্ছে টিকাগ্রহণের মাধ্যমে দেহের প্রতিরক্ষা ক্ষমতা বা অনাক্রম্যতা বৃদ্ধি করা। ইনফ্লুয়েঞ্জা, পোলিও, হাম, মাম্পস, জলবসন্ত, ইত্যাদি রোগের ক্ষেত্রে এটি সফল হয়েছে। এক্ষেত্রে জীবন্ত কিন্তু দুর্বল ভাইরাস কিংবা মৃত ভাইরাস ব্যবহার করা হয়। যেমন টিকাদান কর্মসূচির কারণে জলবসন্ত রোগ নির্মূল করা সম্ভব হয়েছে। ইনফ্লুয়েঞ্জা ভাইরাস প্রতিনিয়ত তাদের প্রতিরক্ষা উদ্দীপক প্রোটিনগুলি পরিবর্তন করছে বলে পুনরায় টিকাগ্রহণ করতে হয়। কিছু কিছু ভাইরাসের দলে ৫০-এরও বেশি ভিন্ন ভিন্ন ভাইরাস থাকে, ফলে কার্যকরী টিকাদান দুঃসাধ্য।
নিষ্ক্রিয় টিকাদান পদ্ধতিতে প্রতিরক্ষাবিশিষ্ট (ইমিউন) ব্যক্তিদের রক্তরস বা প্রতিরক্ষিকা (অ্যান্টিবডি) ব্যবহার করে ভাইরাসঘটিত সংক্রমণ প্রতিরোধ করা সম্ভব হয়েছে। কিন্তু এইসব ইমিউনোগ্লোবিউলিন বা প্রতিরক্ষিকাগুলি (যেমন যেগুলি হেপাটাইটিস বা শ্বসনীয় সিনসাইশিয়াল ভাইরাসের বিরুদ্ধে ব্যবহৃত হয়) কেবলমাত্র রোগ প্রতিরোধের ক্ষেত্রেই কার্যকর, সংক্রমণ-পরবর্তী চিকিৎসার জন্য নয়।
সারা বিশ্বে প্রায় ২০টি নিরাপদ ও কার্যকর ভাইরাস নিরোধক টিকা রয়েছে যেগুলি সারা বিশ্বে ব্যবহারের জন্য সুলভ্য। এই ভাইরাস নিরোধকগুলি জনস্বাস্থ্য ও প্রতিরোধমূলক চিকিৎসার ক্ষেত্রে সবচেয়ে অর্থসাশ্রয়ী উপকরণ হতে পারে। কিন্তু এগুলি বিশ্বের বহু দেশে পুরোপুরি এখনও ব্যবহৃত হচ্ছে না, যার কারণ শিশুদের চিকিৎসার জন্য উন্নত স্বাস্থ্য ও চিকিৎসা অবকাঠামোর অনুপস্থিতি। যেমন প্রতি বছর বিশ্বে প্রায় ১ লক্ষ শিশু হামের কারণে মারা যায়, যদিও এটি নিরাপদে ও স্বল্প খরচে সম্পূর্ণ প্রতিরোধ করা সম্ভব।
২০২২ সংযুক্ত আরব আমিরাত ত্রিদেশীয় সিরিজ (রাউন্ড ৯)
২০২২ সংযুক্ত আরব আমিরাত ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৯ম পর্ব যা ২০২২ সালের মার্চ মাসে সংযুক্ত আরব আমিরাতে অনুষ্ঠিত হয়। প্রাথমিকভাবে ২০২১ সালের ডিসেম্বর মাসে সিরিজটি আয়োজিত হওয়ার কথা থাকলেও কোভিড-১৯ সংক্রান্ত ঝুঁকির কারণে সিরিজটিকে ২০২২ সালের মার্চ মাসে নিয়ে আসা হয়। সিরিজটি ছিল ওমান, নামিবিয়া ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ। এ সিরিজে ওমান ও নামিবিয়ার মধ্যে অনুষ্ঠিত একটি অতিরিক্ত ওডিআই ম্যাচও অন্তর্ভুক্ত ছিল। ম্যাচটি ২০২০ সালের জানুয়ারি মাসে টুর্নামেন্টের চতুর্থ পর্বে খেলা হওয়ার কথা ছিল, কিন্তু ওমানের তৎকালীন সুলতান কাবুস বিন সাইদ আল সাইদের আকস্মিক মৃত্যুর কারণে ম্যাচটি তখন স্থগিত করা হয়।
শিলমুড়ী উত্তর ইউনিয়ন
শিলমুড়ী উত্তর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
অবস্থান ও সীমানা
বরুড়া উপজেলার পূর্বাংশে শিলমুড়ী উত্তর ইউনিয়নের অবস্থান। এ ইউনিয়নের উত্তরে ভবানীপুর ইউনিয়ন, পশ্চিমে বরুড়া পৌরসভা, দক্ষিণ-পশ্চিমে গালিমপুর ইউনিয়ন, দক্ষিণে ও দক্ষিণ-পূর্বে শিলমুড়ী দক্ষিণ ইউনিয়ন এবং পূর্বে কুমিল্লা সদর দক্ষিণ উপজেলার বারপাড়া ইউনিয়ন অবস্থিত।
গ্রাম
‍‍‍১০ নং (উ:)শিলমুড়ী ইউনিয়নের আওতায় গ্রামের তালিকা‌‌‌‌‌:
সুকাসা হোজো
সুকাসা হোজো (北条 司) হলেন একজন জাপানি মাঙ্গা শিল্পী। তিনি কিউশু সাঙ্গিও বিশ্ববিদ্যালয়ে থাকাকালীন প্রযুক্তিগত নকশা বিদ্যায় অধ্যয়ন করেছেন এবং সেখানে তিনি মাঙ্গা আঁকতে শুরু করেছিলেন। তিনি তার ধারাবাহিক কাজ ক্যাটস আই, সিটি হান্টার এবং অ্যাঞ্জেল হার্ট প্রকাশ করার আগে বেশ কয়েকটি একক গল্পের উপর কাজ করেছেন।
ক্যাটস আই এবং সিটি হান্টারের সাফল্যের পর, হোজো ফ্যামিলি কম্পোর মতো অন্যান্য ধারাবাহিক নিয়ে কাজ করতে শুরু করেন। তার বর্তমান চলমান ধারাবাহিক হল সিটি হান্টারের স্পিন-অফ অ্যাঞ্জেল হার্ট, যা একটি বিকল্প মহাবিশ্বে সাজানো হয়েছে। এটি ২০০১ সাল থেকে সাপ্তাহিক কমিক বাঞ্চে ধারাবাহিকভাবে প্রকাশ করা হয়েছে এবং এখন পর্যন্ত ৩০টি সংগৃহীত খণ্ডে প্রকাশিত হয়েছে।
সুকাসা হোজো তাকেহিকো ইনোয়ের পরামর্শদাতা। সিটি হান্টার প্রযোজনার সময় হোজোর সহকারী হিসাবে তিনি কাজ করেছেন। হোজো ফিস্ট অফ দ্য নর্থ স্টারের অঙ্কনশিল্পী তেতসুও হারার দীর্ঘকালের পরিচিত, যিনি কোমিক্সের অন্যতম প্রতিষ্ঠাতাও ছিলেন। হোজো রেইনার চরিত্রটি নির্মাণ করার মাধ্যমে ফিস্ট অফ দ্য নর্থ স্টার: দ্য লিজেন্ডস অফ দ্য ট্রু সেভিয়র চলচ্চিত্র ধারাবাহিকের প্রযোজনায় অবদান রেখেছিলেন।
তিনি ২০১০ সালের জুলাইতে অনুষ্ঠিত একাদশ ফরাসি জাপান এক্সপোর সম্মানিত অতিথি ছিলেন।
জোয়েল শের্ক
জোয়েল শের্ক (২৭ মে ১৯৪৬ – ১৬ মে ১৯৮০) একজন ফরাসি তাত্ত্বিক পদার্থবিদ ছিলেন যিনি স্ট্রিং থিওরি এবং সুপারগ্রাভিটি নিয়ে গবেষণা করেছিলেন।
তিনি জন শোয়ার্জের সাথে একোল নরমাল সুপেরিয়োরে কাজ করার সময় দেখেন যে, স্ট্রিং তত্ত্ব যেসব রহস্যময় বার্তাবাহী কণিকার অস্তিত্ব ঘোষণা করে। যাদেরকে বিজ্ঞানীরা অবাঞ্ছিত এবং স্ট্রিং তত্ত্বের ত্রুটি হিসাবে বিবেচনা করেছিলেন। সেগুলি আসলে মহাকর্ষের সাথে সংশ্লিষ্ট মৌল কণা গ্রাভিটনের অনুরূপ। এভাবে ১৯৭৪ সালে তারা আবিষ্কার করেন যে, ফোটন (তাড়িৎ-চৌম্বক বলের কণা), দুর্বল গজ বোসন (দুর্বল নিউক্লীয় বলের কণা), গ্লুয়ন (সবল নিউক্লীয় বলের কণা) এবং গ্রাভিটন (মহাকর্ষ বলের কণা); অর্থাৎ যাবতীয় বলকণা তথা বলসমূহকে স্ট্রিং তত্ত্ব ব্যাখ্যা করতে পারে। অর্থাৎ এটিই সেই বহুল প্রত্যাশিত কোয়ান্টায়িত মহাকর্ষ তত্ত্ব।
১৯৭৯ সালে স্ত্রীর সাথে বিবাহবিচ্ছেদ হলে শের্ক আত্মহত্যা করেন।
একোল নরমাল সুপেরিয়োর-এর উচচ-শক্তি তত্ত্বের পাঠাগার লাবোরাতোয়ার দ্য ফিজিক তেওরিক তার নামে উৎসর্গীকৃত।
লোকাল এরিয়া নেটওয়ার্ক
লোকাল এরিয়া নেটওয়ার্ক (ল্যান) (Local Area Network বা LAN) অর্থাৎ স্থানীয় অঞ্চলের নেটওয়ার্ক হলো একটি কম্পিউটার নেটওয়ার্ক যা বাড়ি, বিদ্যালয়ে, কম্পিউটার ল্যাবরেটরি বা অফিসের একটি সীমিত এলাকার একাধিক কম্পিউটারের মধ্যে আন্তঃসংযোগস্থাপন করে থাকে।
আর্কনেট, টোকেন রিং এবং অন্যান্য প্রযুক্তি মান অতীতে ব্যবহার করা হয়েছে, কিন্তু বর্তমানে টুইস্টেড পেয়ারের উপর ইথারনেট এবং ওয়াই-ফাই দুটি সবচেয়ে সাধারণ প্রযুক্তি বর্তমানে ল্যান নির্মাণ করতে ব্যবহৃত হয়ে থাকে। বর্তমানে ল্যানের মধ্যমে ১০,১০০ অথবা ১০০০ মেগাবাইট প্রতি সেকেন্ড (১০০০ মেগাবিটস ১ গিগাবাইট নামেও প্রচলিত) গতিবেগে তথ্য আদান প্রদান করা যায়৷ ল্যান এবং ওয়্যানের মধ্যে পার্থক্য:
ইতিহাস
thumb|১০বেস৫ ইথারনেট ব্যবহার করে স্থানীয় নেটওয়ার্কের একটি ধারণাসঙ্গত ডায়াগ্রাম পার্সোনাল কম্পিউটার আসার আগে, কোনো স্থানে একটি মূল কম্পিউটার থাকত, যাতে অনেকগুলি প্রান্তিক কম্পিউটার (টার্মিনাল), সাধারণ স্বল্প গতির তার দ্বারা সংযুক্ত থাকত। আইবিএমের এসএনএ’র(সিস্টেম নেটওয়ার্ক আর্কিটেকচার) মতো নেটওয়ার্কগুলি মেইনফ্রেম বা কোনো প্রান্তিক কম্পিউটারকে ভাড়া করা দূরসংযোগের (লিজড টেলিকমিউনিকেশন লাইন) মাধ্যমে দূরবর্তী স্থানকে সংযুক্ত করত, সেজন্য এগুলিকে সুদীর্ঘ অঞ্চলের নেটওয়ার্কের (ওয়্যান) মধ্যে গণ্য করা হয়।
১৯৭০ সালের শেষের দিকে প্রথম ল্যান তৈরি করা হয় একই জায়গায় অবস্থিত অনেকগুলি বড় প্রধান কম্পিউটারের মধ্যে উচ্চ গতি সম্পন্ন সংযোগ স্থাপনের জন্য। সে সময় অনেকগুলি প্রযুক্তি আসে, তাদের মধ্যে ইথারনেট ও আর্কনেট সবথেকে জনপ্রিয় হয়। এরপর সিপি/এম এর বৃদ্ধি এবং তারপর ডিস্ক অপারেটিং সিস্টেম (Disc Operating System) বা ডসের মাধ্যমে একই জায়গায় কয়েক শত এমনকি কিছু ক্ষেত্রে কয়েক হাজার পার্সোনাল কম্পিউটার রাখা সম্ভব হয়েছিল। প্রাথমিক অবস্থায় নেটওয়ার্কের আকর্ষণ ছিল মূলতঃ ডিস্ক বা লেসার প্রিন্টার (Printer) ভাগের(শেয়ার) জন্য, এবং এ দুটিই সেই সময় খুবই ব্যায়সাপেক্ষ ছিল। কিন্তু এই ধারণা নিয়ে যথেষ্ট উদ্দিপনা ছিল এবং তার অনেক পরে ১৯৮৩ সালের পর থেকে কম্পিউটার শিল্পের পন্ডিতেরা পরবর্তি সময়কে ‘ল্যানের যুগ’ বলে অভিহিত করেন।
বাস্তবে এই ধারণা আসামঞ্জস্যপূর্ণ গাঠনিক স্তরের বৃদ্ধি ও নেটওয়ার্ক পদ্ধতির ব্যবহারের দ্বারা ব্যহত হয়, এবং সঠিক ভাগ পদ্ধতি(শেয়ারিং প্রোটোকল) গ্রহণে দ্বিধাগ্রস্ত হয়। সার্বিক ভাবে প্রত্যেক বিক্রেতাই তার নিজস্ব নেটওয়ার্ক কার্ড, তার সংযোগ পদ্ধতি, নেটওয়ার্ক পদ্ধতি এবং নেটওয়ার্ক পরিচালনা ব্যবস্থা(অপারেটিং সিস্টেম) ব্যবহার করত। নভেল নেটওয়্যারের আগমনে একটা সমাধান খুঁজে পাওয়া গেল, যারা দিল, ক) প্রায় ৪০টি বিভিন্ন কার্ড ও তার সংযোগ পদ্ধতি সঙ্গে কাজ করার ব্যবস্থা ও খ) তাদের প্রতিদ্বন্দীদের থেকে অনেক বেশি উন্নত পরিচালন ব্যবস্থা। নেটওয়্যার পার্সোনাল কম্পিউটারের ল্যানের বাণিজ্যে একাধিপত্য করে গেছে তাদের বাজারে প্রবেশের সময়, ১৯৮৩ সালের গোড়া থেকে ১৯৯০ সালের মাঝামাঝি পর্যন্ত, যখন মাইক্রোসফট ‘উইন্ডোজ এনটি এডভান্সড সার্ভার’ এবং ‘কর্মগোষ্ঠীর জন্য উইন্ডোজ’(উইন্ডোজ ফর ওয়ার্কগ্রুপ) বাজারে আনল।
নেটওয়্যারের সঙ্গে প্রতিযোগীতায় একমাত্র ব্যনিয়্যান ভাইন্সের তুলনামূলকভাবে যথেষ্ট কারিগরি দক্ষতা ছিল, কিন্তু ব্যনিয়্যান কখনই তার পায়ের নিচে শক্ত জমি পায়নি। 3কমের(3com) এবং মাইক্রোসফট যৌথভাবে একটি সাধারণ নেটওয়ার্ক পরিচালন পদ্ধতির জন্য কাজ করেছিল, যার ফলে তৈরি হয় 3+শেয়ার, মাইক্রোসফটের ল্যান মেসেঞ্জার এবং আইবিএম এর ল্যান সার্ভার। কিন্তু এর মধ্যে কোনোটাই সেই রকম সাফল্যপূর্ণ ছিল না।
পরবর্তি সময়ে বিভিন্ন বিক্রেতার, যেমন সান মাইক্রোসিস্টেমস, হিউলেট-প্যাকার্ড, সিলিকন গ্রাফিক্স, ইন্টারগ্রাফ, নেক্সট ও এপোলোর ইউনিক্স কম্পিউটারে টিসিপি/আইপি প্রযুক্তি ব্যবহার করে। যদিও এই স্থানের বাজার কমে আসছিল, তবুও এখানকার প্রযুক্তির অগ্রসর ইন্টারনেট এবং লিনাক্স এপেল ম্যাক ওএস এর নেটওয়ার্কিং এ বিশেষ অবদান রেখেছিল। টিসিপি/আইপি বর্তমানে আইপিএক্স, এপেলটক, নেটবিউই এবং অন্যান্য পদ্ধতি যারা পিসি ল্যানের পূর্বে ব্যবহৃত হত, তাদের জায়গা সম্পূর্ণভাবে দখল করতে সমর্থ হয়েছে।
প্রযুক্তিগত দিক
thumb|টোকেন রিং যদিও ল্যানের গাঠনিক স্তরে সুইচ নির্ভর নেটওয়ার্ক এখন খুবই প্রচলিত, এবং আচরনবিধি (নেটওয়ার্ক প্রোটোকল) হিসাবে ইন্টারনেট প্রোটোকল সুইট (TCP/IP), তথাপি অতীতে অন্যান্য অনেক প্রযুক্তি ব্যবহার করা হযেছে (নিচে ইতিহাস দেখুন)। কিছু প্রযুক্তি নিজস্ব জায়গায় প্রসিদ্ধি লাভ করে ব্যবহৃত হয়ে গেছে। বৃহত্তর ল্যানে প্রচুর সংখ্যক সংযোগ থাকে, এবং রাউটার (Router) অথবা সুইচ (Switch) ‘স্প্যানিং ট্রি’(Spanning Tree) আচরনবিধি অথবা একই ধরনের পদ্ধতি অনুসরন করে বিচ্ছিন্ন সংযোগুলির সাথে সংযোগ সাধন করতে পারে। একটি ল্যান রাউটারের মাধ্যমে আর একটি ল্যানের সাথে সংযোগ সাধন করতে পারে, অথবা ভাড়া করা দূরসংযোগের (লিজড টেলিকমিউনিকেশন লাইন) মাধ্যমে সুদীর্ঘ অঞ্চলের নেটওয়ার্কের (ওয়্যান) সাথে সংযোগ স্থাপন করতে পারে। অধিকাংশ ল্যানই আবার বৃহত্তর সার্বজনীন নেটওয়ার্কের (যা ইন্টারনেট নামে পরিচিত) সাথে সংযুক্ত থাকে। ইন্টারনেট বা অন্য ল্যানের সংগে যুক্ত ল্যান ভার্চুয়াল প্রাইভেট নেটওয়ার্ক (Virtual Private Network) বা ভিপিএন (VPN) এর মাধ্যমে সংযুক্ত থাকতে পারে, যা ‘টানেলিং’ (Tunneling) নামে প্রসিদ্ধ।
নাদিম আসলাম
নাদিম আসলাম একজন ব্রিটিশ ঔপন্যাসিক। তিনি পাকিস্তানি বংশোদ্ভূত। তার শ্রেষ্ঠ উপন্যাস ম্যাপ্‌স ফর লস্ট লাভার্স ২০০৪ সালে প্রকাশিত হয়, এবং সমালোচকদের দ্বারা বহুল প্রশংসিত হয়।
ইংল্যান্ডের উত্তরাঞ্চলে একটি পাকিস্তানি অভিবাসী সমাজকে ঘিরে এই বইয়ের কাহিনী। বইটি লিখতে আসলামের এক দশকের অধিক সময় লেগেছিল।
শ্রী শিব সুব্রামনিয়া মন্দির
শ্রী শিব সুব্রামনিয়া মন্দির একটি হিন্দু মন্দির যা ফিজির নাদিতে অবস্থিত। এই মন্দিরটি দক্ষিণে নাদির প্রধান সড়কের শেষে অবস্থিত এবং এ অঞ্চলের সব থেকে বড় মন্দির।
ইতিহাস
এই মন্দিরটি খুবই পুরাতন। মন্দিরটি ১৯২৬ সালে প্রতিষ্ঠিত হয় এবং ১৯৭৬ সালে মন্দিরটির সুবর্ণ জয়ন্তী উদ্‌যাপন করা হয়।
নতুন মন্দিরের নির্মাণ ইতিহাস
বর্তমানে যে মন্দিরটি দেখা যায় সেটি ১৯৭৬ সালে গোল্ডেন জুবলি উপলক্ষে নির্মাণের পরিকল্পনা হয়। মন্দিরে ভক্ত সংখ্যা বাড়তে থাকায় মন্দিরের পরিসর বৃদ্ধির প্রয়োজনীয়তা দেখা দেয়। এজন্য ১৯৮৩ সালে ভূমি অধিগ্রহণ শুরু হয়। ১৯৮৪ সালে ভূমি পূজার মাধ্যমে মন্দিরের নির্মাণ কাজ শুরু হয়। মন্দিরটি বৈদিক বাস্তু শাস্ত্র অনুসারে নির্মিত। ১৯৯৪ সালে মন্দিরের নির্মাণ শেষ হয়।
কাস্তিলের প্রথম ফিলিপ
প্রথম ফিলিপ(২২ জুলাই ১৪৭৮-২৫ সেপ্টেম্বর ১৫০৬) যিনি সুদর্শন ফিলিপ নামেও পরিচিত, প্রথম হ্যাবসবার্গ বংশের সদস্য হিসেবে কাস্তিলের সিংহাসন আরোহণ করেন। তিনি পবিত্র রোম সাম্রাজ্যের প্রথম ম্যাক্সিমিলিয়ান এবং তার প্রথম স্ত্রী মেরি অব বার্গেন্ডির সন্তান ছিলেন।
ফিলিপের বয়স চার বছরেরও কম ছিল যখন তার মা মারা যান এবং তিনি মায়ের উত্তরাধিকারী হিসেবে চতুর্থ ফিলিপ নামে বার্গেন্ডির ডাচি ও বার্গেন্ডীয় নেদারল্যান্ডসের শাসনভার গ্রহণ করেন। ১৪৯৬ সালে ফিলিপের বাবা তার সাথে জোয়ানা অব কাস্তিলের বিবাহের আয়োজন করেন যিনি ছিলেন আরাগোনের রাজা ফার্দিনান্দ ও কাস্তিলের রানি ইসাবেলার দ্বিতীয় কন্যা। প্রায় একই সময়ে ফিলিপের বোন মার্গারেটকে জোয়ানার ভাই জন এর বিয়ে দেওয়া হয়, যা উভয়ের পিতার একটা সমঝোতার অংশ ছিল। বিবাহের চার বছরের মধ্যেই বড় ভাই, বড় বোন আর শিশু ভাগ্নের মৃত্যুর ফল স্বরূপ জোয়ানা আরাগন ও কাস্তিলের সম্ভাব্য উত্তারাধিকারী হন। ১৫০৪ সালে ইসাবেলের মৃত্যুর পর জোয়ানা কাস্তিলের রানি হলে ফিলিপ দাম্পত্য অধিকার কাস্তিলের রাজা হন। মাত্র দুই বছর পরেই তার মৃত্যু হলে জোয়ানা শোকে পাগলপ্রায় হয়ে যান।
ফিলিপ প্রথম হ্যাবসবার্গ বংশীয় হিসেবে স্পেনের সিংহাসনে আরোহণ করেন এবং এখন পর্যন্ত সকল স্পেনীয় রাজার পূর্বপুরুষ। তিনি তার পিতার পূর্বে মৃত্যুবরণ করেন তাই পিতৃরাজ্য লাভ করতে পারেন নি; কিন্তু ফিলিপের পুত্র পঞ্চম চার্লস শেষ পর্যন্ত হ্যাবসবার্গ, কাস্তিল, বার্গেন্ডি ও আরাগনের সিংহাসন একত্রিত করেন।
খালিদ আলভী (ক্রিকেটার)
খালিদ আলভী (জন্ম ২০ ডিসেম্বর ১৯৫৭) একজন পাকিস্তানি প্রাক্তন ক্রিকেটার । তিনি ১৯৭১ থেকে ১৯৮৬ সালের মধ্যে পাকিস্তানের বেশ কয়েকটি ঘরোয়া দলের হয়ে ৫৯টি প্রথম-শ্রেণীর ক্রিকেট ম্যাচ খেলেছেন।
১৯৮০ সালের নভেম্বরে রেলওয়ের বিপক্ষে করাচির হয়ে তিনি তার ক্রিকেটীয় জীবনে সর্বোচ্চ ২১৯ রান করেছিলেন, যখন তিনি কামাল নাজামুদ্দিনের সাথে প্রথম উইকেটে ৪১৮ রানের জুটি করেছিলেন।
আরাল সাগর
আরাল সাগর একটি হ্রদের নাম যা আরবদের নিকট তার বিশালতার কারণে সাগর হিসেবে পরিচিত ছিল। ১৯৬০ সালের দিকে এটা পৃথিবীর ৪র্থ বৃহত্তম হ্রদ ছিল। আরাল সাগরের বয়স প্রায় ৫.৫ মিলিয়ন বছর। উত্তর থেকে সির দরিয়া ও দক্ষিণ থেকে আমু দরিয়া নদী থেকে পানি এসে মিশতো আরালের বুকে। লেকটি ধীরে ধীরে শুকাতে শুরু করে। ২০১৪ সালের নাসার প্রকাশিত উপগ্রহ চিত্রে দেখা যায় হ্রদটির পূর্বাঞ্চলীয় বেসিনের পুরোটাই শুকিয়ে গেছে। অঞ্চলটি এখন আরালকুম মরুভূমি নামে পরিচিত।
অবস্থান
আরাল সাগরের জলরাশি কাজাখস্তান, উজবেকিস্তান এবং মধ্য এশিয়ায় বিস্তৃত ছিলো। ৬৭ হাজার বর্গ কি.মি. আয়তনের হ্রদটি ১৯৯৬ সালের হিসাব অনুযায়ী প্রায় ৭০% শুকিয়ে গেছে। মধ্য এশিয়ার দেশগুলোর অর্থনীতির সাথে ওতপ্রোতভাবে জড়িত ছিলো আরাল সাগর। সাগরটি শুকিয়ে যাওয়ায় সেখানকার ভূ অর্থনীতি মারাত্মকভাবে ব্যাহত হয়েছে। আরাল সাগর তীরবর্তী এলাকার আবহাওয়া মোটেও বসবাসের জন্য উপযুক্ত ছিল না। বার্ষিক বৃষ্টিপাতের পরিমাণ মাত্র ১০০ মিলিমিটার, যা যেকোনো প্রাণীর বসবাসের জন্য প্রতিকূল। প্রতি লিটার পানিতে লবণের পরিমাণ ছিল গড়ে ১০ গ্রাম করে। হাতেগোনা কয়েক প্রজাতির সামুদ্রিক মাছ বেঁচে থাকতো সেখানে। এদেরকে ঘিরে আরালের বুকে গড়ে উঠে ক্ষুদ্র মৎস্যশিল্প।
শুকিয়ে যাওয়ার কারণ
সাগরটি শুকিয়ে যাওয়ার পেছনের মূল খলনায়ক তৎকালীন সোভিয়েত ইউনিয়ন। ১৯১৮ সালে গড়ে তোলা সোভিয়েত তুলা শিল্প তখন সফলতার শীর্ষে আরোহণ করেছিলো। সোভিয়েত সরকার তাই বিশ্ব বাজার ধরে রাখতে তুলার উৎপাদন বৃদ্ধি করার প্রকল্প হাতে নেয়।
পানির পরিমাণ কমে যেতে থাকায় হ্রদের পানিতে লবণের ঘনত্ব মাত্রাতিরিক্তভাবে বেড়ে যায়। ফলে জলজ প্রাণীদের উপর বিরূপ প্রভাব পড়ে। এখান থেকে আরাল সাগরের ধ্বংসের সূচনা ঘটে।
লবণের পরিমাণ বেড়ে যাওয়ার ফলে আবহাওয়ায় বড় রকমের পরিবর্তন ঘটে। ঝড়-তুফানের পরিমাণ বেড়ে যায় বহুগুণে। এছাড়াও বিভিন্ন গবেষণাগারের রাসায়নিক বর্জ্য, বিষাক্ত কীটনাশক, শিল্প-কারখানার বর্জ্য আরাল সাগরের পানিতে নিষ্কাশন করা হতো। ১৯৬০ সালের বিশাল হ্রদের পানি দ্রুত শুকিয়ে যেতে থাকে। স্থানীয় অধিবাসীরা বিষয়টি লক্ষ্য করে। আরালের পানির উপর নির্ভরশীল অধিবাসীরা উপায় না দেখে অন্য প্রদেশে চলে যেতে থাকে।
১৯৯৭ সালের শুরুর দিকে করা জরিপ অনুযায়ী আরাল সাগরের প্রায় ৯০ শতাংশ পানি শুকিয়ে গেছে। অর্থাৎ এক সময়ের বিশাল আরাল সাগর সামান্য জলাশয়ে পরিণত হয়।
প্রভাব
আরাল সাগর বিপর্যয়কে বিংশ শতাব্দীর সবচেয়ে ভয়াবহ প্রাকৃতিক দুর্যোগ হিসেবে ধরা হয়।
আরাল সাগর শুকিয়ে যাওয়ার কারণে প্রত্যক্ষভাবে ক্ষতিগ্রস্ত হয় আরাল সাগর এলাকার অধিবাসীরা। কারণ তাদের অধিকাংশ নাগরিকের আয়ের প্রধান উৎস ছিল এই হ্রদটি। তাই সাধারণ জনগণের আর্থ-সামাজিক কাঠামো ভারসাম্যহীন হয়ে পড়ে।
১৯৯০ সালের দিকে আরাল সাগর এলাকার প্রাকৃতিক ভারসাম্য নষ্ট হয়ে যায়। আরাল সাগরতীরে গড়ে উঠা মৎস্যশিল্পের চূড়ান্ত পতন ঘটে।
উদ্যোগ
১৯৯০ সালে সোভিয়েত ইউনিয়নের পতন ঘটলে আরাল সাগর নব্য রাষ্ট্র কাজাখস্তান এবং উজবেকিস্তানের অধীনে চলে আসে। কিন্তু সাগর বলতে আমরা যা বুঝি, তার কোনো অস্তিত্ব তখন নেই। মাত্র ১০ শতাংশ অঞ্চল জুড়ে পানি অবশিষ্ট ছিল। কিন্তু আরাল সাগরের বিপর্যয়ের কারণে পুরো অঞ্চলের আবহাওয়ার উপর প্রভাব ফেলতে পারে। তাই দুই দেশের নেতারা একত্রিত হন।
তারা বিভিন্ন দীর্ঘমেয়াদি প্রকল্প হাতে নেন। লম্বা খাল খনন করে দক্ষিণে সাগর থেকে পানি আনার প্রচেষ্টা করা হয়। কিন্তু প্রযুক্তিগত ত্রুটি এবং দুর্বল ব্যবস্থাপনার কারণে কোটি কোটি ডলার লোকসান হয়। শেষ পর্যন্ত পুরো প্রকল্প বাতিল করে দেয়া হয়।
এরপর ২০০৩ সালে কাজাখস্তান সরকার ঘোষণা দেয়, বাঁধ নির্মাণের মাধ্যমে পুনরায় নদীর পানি আরালের দিকে প্রবাহিত করা হবে। কিন্তু উজবেকিস্তানের সাথে প্রকল্পের বিভিন্ন ইস্যুতে একমত হতে না পারায় পুরো আরাল জুড়ে বাঁধ নির্মাণের প্রকল্প স্থগিত করা হয়।
তবে কাজাখ সরকার বসে না থেকে নিজস্ব অর্থায়নে কাজাখস্তান সীমানায় বাঁধ নির্মাণ শুরু করার নির্দেশ দেন। ২০০৫ সালের দিকে বাঁধ নির্মাণ শেষ হয়। বাঁধের কারণে কাজাখ অঞ্চলে আরাল সাগরের পরিস্থিতি কিছুটা উন্নতি হয়। হ্রদে পানির পরিমাণ বৃদ্ধি পায় এবং উত্তর আরাল সাগরে মাছ চাষ শুরু হয়।
কাজাখস্তানের সাফল্যে উজ্জীবিত হয়ে উজবেকিস্তানের বিজ্ঞানীরাও এগিয়ে আসেন। কিন্তু পানির অধিকার সংক্রান্ত আলোচনায় কেউই সমঝোতায় আসতে না পারায় এই প্রকল্প বেশিদূর এগোয়নি।
পরবর্তীতে বিশ্বব্যাংক এই কাজে সহায়তার হাত বাড়িয়ে দেয়। কাজাখ সরকারকে ৬৫ মিলিয়ন ডলার ঋণ প্রদান করা ছাড়াও প্রায় ৮৬ মিলিয়ন ডলারের প্রকল্প হাতে নেয় বিশ্বব্যাংক। ২০০৮ সালে দ্বিতীয় বাঁধ নির্মাণের মাধ্যমে পুনরায় উত্তর আরাল সাগরে পানি প্রবাহ শুরু হয়।
কাজাখস্তান বাঁধ নির্মাণের মাধ্যমে পানি পুনরায় আনতে সক্ষম হলেও, গবেষকদের মতে, আর কখনোই আরাল সাগরের পানি সম্পূর্ণরূপে ফিরে পাওয়া সম্ভব হবে না। তাছাড়া প্রতিবেশী রাষ্ট্রগুলো সমঝোতায় না পৌঁছুলে আরাল সাগরের বাকি অঞ্চলগুলোয় কাজ শুরু করা সম্ভব হবে না।
চকবাজার ওয়ার্ড
চকবাজার বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
চকবাজার ওয়ার্ডের আয়তন ২.০৪ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী চকবাজার ওয়ার্ডের মোট জনসংখ্যা ৫৩,২০৯ জন। এর মধ্যে পুরুষ ২৮,১৫৩ জন এবং মহিলা ২৫,০৫৬ জন। মোট পরিবার ১০,১৫৬টি।
অবস্থান ও সীমানা
চট্টগ্রাম সিটি কর্পোরেশনের মধ্যাংশে চকবাজার ওয়ার্ডের অবস্থান। এর পশ্চিমে ১৫নং বাগমনিরাম ওয়ার্ড, দক্ষিণে ২১নং জামালখান ওয়ার্ড ও ২০নং দেওয়ান বাজার ওয়ার্ড, পূর্বে ১৭নং পশ্চিম বাকলিয়া ওয়ার্ড ও ৬নং পূর্ব ষোলশহর ওয়ার্ড এবং উত্তরে ৮নং শুলকবহর ওয়ার্ড অবস্থিত।
প্রশাসনিক কাঠামো
right|thumb|200px|কাপাসগোলা সড়ক চকবাজার চকবাজার ওয়ার্ড চট্টগ্রাম সিটি কর্পোরেশনের আওতাধীন ১৬নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চকবাজার থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
শিক্ষা ব্যবস্থা
২০১১ সালের আদমশুমারি অনুযায়ী চকবাজার ওয়ার্ডের সাক্ষরতার হার ৮১.৪৭%। এ ওয়ার্ডে ৬টি কলেজ, ১টি কামিল মাদ্রাসা, ১টি স্কুল এন্ড কলেজ, ৫টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১৬নং চকবাজার ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
রিহ আল-আওরাস
রিহ আল-আওরাস (Le Vent des Aurès, ريح الاوراس‎) একটি আলজেরীয় যুদ্ধ বিষয়ক চলচ্চিত্র। ১৯৬৭ সালের এই চলচ্চিত্রটি পরিচালনা করেছেন মোহাম্মদ লাখদার-হামিনা। এটি ১৯৬৭ সালের কান চলচ্চিত্র উৎসবে অংশ নিয়ে সেরা প্রথম কর্মের পুরস্কার জিতে নেয়। ৫ম মস্কো আন্তর্জাতিক চলচ্চিত্র উৎসবেও চলচ্চিত্রটি অংশগ্রহণ করেছিল।
গালিমপুর ইউনিয়ন, বরুড়া
গালিমপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
জনসংখ্যা
জনসংখ্যা প্রায় ১৮,৫০০ জন।
অবস্থান ও সীমানা
বরুড়া উপজেলার দক্ষিণ-পূর্বাংশে গালিমপুর ইউনিয়নের অবস্থান। এ ইউনিয়নের উত্তর-পূর্বে শিলমুড়ী দক্ষিণ ইউনিয়ন ও শিলমুড়ী উত্তর ইউনিয়ন, উত্তরে বরুড়া পৌরসভা, পশ্চিমে শাকপুর ইউনিয়ন ও ভাউকসার ইউনিয়ন, দক্ষিণ-পশ্চিমে পয়ালগাছা ইউনিয়ন এবং দক্ষিণ-পূর্বে লাকসাম উপজেলার বাকই ইউনিয়ন ও লালমাই উপজেলার বাকই উত্তর ইউনিয়ন অবস্থিত।
প্রশাসনিক কাঠামো
গালিমপুর ইউনিয়ন বরুড়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
টিমোথি মো
টিমোথি মো (Timothy Mo)(জন্ম ডিসেম্বর ৩০, ১৯৫০, হংকং) একজন চীনা বংশোদ্ভূত ব্রিটিশ ঔপন্যাসিক। মো অক্সফোর্ড বিশ্ববিদ্যালয়ে পড়াশোনা করেন। ঔপনেবিশকতাবাদ ও তার ফলশ্রুতি মো'র সাহিত্যকর্মের একটি গুরুত্বপূর্ণ বিষয়বস্তু। তার শ্রেষ্ঠ উপন্যাসের মধ্যে রয়েছে সাওয়ার সুইট, এন ইন্সুলার পজেশান, দ্য রিডান্ডেন্সি অফ কারেজ, এবং রেনেগেড অর হ্যালো২। প্রথমোক্ত তিনটি বই বুকার পুরস্কারের জন্যে মনোনীত হয়।
আইচাতো ওসমান ইস্যাকা
মেজর আইচাতো ওসমান ইস্যাকা, নিয়ামে সামরিক হাসপাতালে সমাজকর্মের উপ-পরিচালক,যিনি প্রথম নাইজার সামরিক নারীদের মধ্যে একজন নারী। ২০১৬ সালে তিনি জাতিসংঘের মিলিটারি জেন্ডার অ্যাডভোকেট অব দ্য ইয়ার পুরস্কার লাভ করেন তার চাকরি সেবা প্রদানের জন্য বিশেষ করে- গও,মালি জাতিসংঘ শান্তিরক্ষা বাহিনীর সাথে,জাতিসংঘের মাল্টিডাইমেনশিয়াল ইন্টিগ্রেটেড স্টেবিলাইজেশন মিশন ইন মালি সাথে উল্লেখ্য ২০১৪-২০১৫ সালের সেবার জন্য পুরস্কার পান। তিনি জাতিসংঘের নিরাপত্তা পরিষদের বিশ্লেষণ ১৩২৫ (২০০০) অনুসারে নারীদের অংশগ্রহণ বৃদ্ধি এবং শান্তিচুক্তির প্রচেষ্টায় লিঙ্গভিত্তিক দৃষ্টিভঙ্গি সংহত করার জন্য বেসামরিক-সামরিক সহযোগিতা কক্ষের অধিনায়ক হিসেবে দায়িত্ব পালন করেন। ইস্যাকা অন্যান্য সকল পুরুষ সহকর্মীদের সাথেও ছিলেন, তাদের নারীদের ও শিশুদের জন্য বিষয়টি আরও সহজতম করে তুলেন। তিনি এই পুরস্কারের প্রথম প্রাপক ছিলেন।
২৯ মার্চ ২০১৭ তারিখে, ইস্যাকা মার্কিন যুক্তরাষ্ট্রের আন্তর্জাতিক সাহসী নারী পুরস্কার লাভ করেন।
ওলগা বোগাভস্কায়া
ওলগা বোগায়েভস্কায়া (Ольга Бори́совна Богае́вская, ২৫ নভেম্বর, ১৯১৫, পেট্রোগ্রাড, রুশ সাম্রাজ্য-৩০ নভেম্বর, ২০০০ সেন্ট পিটার্সবার্গ, রাশিয়া) ছিলেন একজন রুশ সোভিয়েত চিত্র ও রৈখিক শিল্পী, যিনি লেনিনগ্রাড এর পেট্রোগ্রাড এর সেন্ট পিটার্সবার্গ -এ কাজ এবং সেখানেই তিনি বাস করতেন। তিনি লেনিনগ্রাড চিত্রশিল্পী সংঘের একজন সদস্য ছিল। তাকে লেনিনগ্রাড চিত্রশিল্প বিদ্যালয়ের একজন নেতৃস্থানীয় প্রতিনিধি হিসেবে বিবেচনা করা হয়।
জীবনী
ওলগা বোগাভস্কায়া ১৯১৫ সালের ২৫ শে অক্টোবর পেট্রোগ্রাড -এ বিজ্ঞানী, প্রত্নতত্ত্ববিদ এবং শিল্প ইতিহাসবিদের এক পরিবারে জন্মগ্রহণ করেন। তিনি শিল্প ও উৎপাদন কলেজে অধ্যায়ন করেন, যেখানে তিনি দিমিত্রি জাগোস্কিন শিক্ষার্থী ছিলেন (১৯৩১-১৯৩২)। তারপর তিনি লেনিনগ্রাড চিত্রশিল্প, ভাস্কর্য এবং স্থাপত্য ইন্সিটিটিউট -এ অধ্যায়ন করেন, যেখানে তিনি সার্জেই প্রিজেলসকোভ, জেনরিক পাভোলস্কি, ডেভিড বার্নসথেইন এবং আলেক্সান্ডার ওসমারকিন এর শীর্ষ ছিলেন (১৯৩৩-১৯৪০)। ১৯৪০ সালে, তিনি আলেক্সান্ডার ওসমারকিন এর কর্মশালায় লেনিনগ্রাড চিত্রশিল্প, ভাস্কর্য এবং স্থাপত্য ইন্সিটিটিউট থেকে চিত্রশিল্পী হিসেবে স্নাতক করেন। তার শীর্ষ কীর্তি ছিল, “মেটিং অব গার্লফ্রেন্ড” চিত্রটি।
১৯৪০ সালে, তিনি একই প্রতিষ্ঠানের সহপাঠী, চিত্রশিল্পী, গ্লেব সাভিনোভ এর সাথে বিবাহিত হন। ১৯৪০-১৯৪১ সাল পর্যন্ত তিনি লেনিনগ্রাড চিত্রশিল্প, ভাস্কর্য এবং স্থাপত্য ইন্সিটিটিউট -এ মাধ্যমিক বিদ্যালয়ে চিত্রাঙ্কন শেখাতেন। তিনি ১৯৪০ এর দশক থেকে লেনিনগ্রাড এর চিত্রশিল্পীদের প্রদর্শনীতে নিয়মিত উপস্থিত থাকতেন। তিনি একজন প্রতিভাবান রঙবিদ ছিলেন। তার কীর্তির প্রধান বিষয় ছিল শিশুর প্রতিকৃতি এবং ভিতর এবং বাহিরে স্থির জীবন। ১৯৪০ সাল থেকেই তিনি লেনিনগ্রাড সোভিয়েত চিত্রশিল্পী সংঘের একজন সদস্য ছিলেন। তার ১৯৫০-১৯৬০ সালের মধ্যে সৃষ্ট কীর্তিগুলোর জন্য তিনি লেনিনগ্রাড এর মুখ্য চিত্রশিল্পীদের মধ্যে একজন হিসেবে মনোনীত হন।
তার সবচেয়ে জনপ্রিয় কীর্তিগুলোর মধ্যে রয়েছে, ১৯৪৭ সালে প্রকাশিত “দ্যা ব্রেকফাস্ট”, “ক্যাডেট”, ১৯৫১ সালে প্রকাশিত “পিসফুল স্লিপ”, ১৯৫৬ সালে প্রকাশিত “স্টিল লাইফ উইথ স্ট্রোবেরি”, “গার্লস, “ফ্লাওয়ার্স. স্টিল লাইফ”, ১৯৫৭ সালে প্রকাশিত “ইন দ্যা গার্ডেন”, “গার্ল উইথ ডোলস” ১৯৬০ সালে প্রকাশিত “গেস্ট” , “অ্যাপেলস” , ১৯৬১ সালে প্রকাশিত “স্টিল লাইফ”, “স্নোড্রোপস” , ১৯৬৭ সালে প্রকাশিত “ওয়েডিং” , ১৯৭২ সালে প্রকাশিত “স্টিল লাইফ উইথ ট্রে”, “রোজেস” এবং ১৯৭৬ সালে প্রকাশিত “কাতিয়া দ্যা ডোল”, স্টিল লাইফ উইথ এ বার্ড এবং ১৯৮০ সালে প্রকাশিত “চিল্ড্রন’ন্স হলিডে” ১৯৯০ সালে প্রকাশিত “এ অ্যাসপাইয়ারিং”
বোগায়েভস্কায়া সেন্ট পিটার্সবার্গ -এ ২০০০ সালের নভেম্বর মাসের ৩০ তারিখে ৮৬ বছর বয়সে মৃত্যুবরণ করেন। তার চিত্রশিল্পগুলো সেন্ট পিটার্সবার্গ -এ অবস্থিত রুশ রাষ্ট্রীয় জাদুঘর সহ রাশিয়ার বিভিন্ন জাদুঘর এবং রাশিয়া, ইতালি , ব্রিটেন , ফ্রান্স , যুক্তরাষ্ট্র এবং জাপান সহ বিভিন্ন দেশে নিজস্ব সংগ্রহশালায় সংরক্ষিত রয়েছে।
বহিঃসংযোগ
বিষয়শ্রেণি: রাশিয়া
ওয়ালেস স্টেগ্‌নার
ওয়ালেস স্টেগ্‌নার (ইংরেজিঃ Wallace Stegner) (ফেব্রুয়ারি ১৮, ১৯০৯ — এপ্রিল ১৩, ১৯৯৩) একজন বিখ্যাত মার্কিন ঔপন্যাসিক, প্রায়ই "পশ্চিমী লেখকদের ডিন" বলা হয়। তার সাহিত্যে তিনি মার্কিন যুক্তরাষ্ট্রের পশ্চিমা অংগরাজ্যগুলোর সমাজ ও ইতিহাস পর্যালোচনা করেছেন। এবিধায় উচ্চ মার্গের ওয়েস্টার্ন সাহিত্যের একজন কর্নধার হিসেবে তাকে বিবেচনা করা হয়। তার শ্রেষ্ঠ উপন্যাস এঙ্গেল অফ রিপোজ ১৯৭২-এ পুলিটজার পুরস্কার ও ১৯৭৭-এ ন্যাশনাল বুক অ্যাওয়ার্ড জয় করে।
নুরুন্নেছা খাতুন বিদ্যাবিনোদিনী
নুরুন্নেছা খাতুন বিদ্যাবিনোদিনী (১৮৯৪-১৯৭৫) ছিলেন একজন বাংলাদেশী লেখক এবং বাংলার প্রথম মুসলিম নারী ঔপন্যাসিক। তিনি বাংলা ভাষায় প্রকাশিত প্রথম মুসলিম ঔপন্যাসিক হিসেবে বিবেচিত হন।
পেশাজীবন
নুরুন্নেছাকে তার স্বামীর চাকরির কারণে তাকে বিভিন্ন জায়গায় অবস্থান করতে হয়। একারণেই তার লেখাসমূহ তার ভ্রমণ দ্বারা অনুপ্রাণিত ছিল। তার কবিতা "আহ্বান-গীতি" মাসিক কহিনুরের (বৈশাখ উপলক্ষে) প্রকাশিত হয়। ১৯২৯ সালে তার প্রথম উপন্যাস 'স্বপ্ন-দ্রষ্টা' প্রকাশিত হয়। উপন্যাসটি একটি মুসলিম পরিবারের জীবন সম্পর্কিত বিষয় নিয়ে লিখা। তিনি ১৯২৪ সালে ভারতে মুসলিম অগ্রগামীদের সম্পর্কে একটি ঐতিহাসিক উপন্যাস লিখেছিলেন, যা জনকী বাই বা মোসলেম বিরাতওয়া নামে পরিচিত। ১৯২৫ সালে তিনি আত্মত্যাগ সম্পর্কিত একটি বই "আত্মদান" লিখেছিলেন । তার সমগ্র কার্যাবলি কাজগুলি নুরুন্নেসা গ্রন্থাবলি নামে ১৯২৯ সালে প্রকাশিত হয়। তিনি বঙ্গীয় মুসলিম মহিলা সংঘের সভাপতি হিসাবে দায়িত্ব পালন করেন। তার সাহিত্য অবদানের স্বীকৃতি স্বরূপ নিখিল ভারত বঙ্গ সাহিত্য সম্মেলন]] থেকে বিদ্যাবিনোদিনী উপাদি দেওয়া হয়। তিনি ১৯৫২ সালে পশ্চিমবঙ্গের মুর্শিদাবাদ ছেড়ে, পূর্ববাংলার ঢাকাতে স্থায়ীভাবে বসবাস শুরু করেন। তিনি একজন নারী অধিকার কর্মী ছিলেন এবং তিনি মাদেরকে তাদের মেয়েদের শিক্ষার নিশ্চিতকরণের জন্য আহ্বান জানান।
মৃত্যু
৬ই এপ্রিল, ১৯৭৫ নূরুন্নেছা ঢাকায় মৃত্যুবরণ করেন। ঢাকা বিশ্ববিদ্যালয় থেকে প্রতি বছর নারী শিক্ষার্থীদের জন্য অসাধারণ একাডেমিক সাফল্যের উপর ভিত্তি করে নূরুন্নেছা খাতুন বিদ্যাবিনোদিনী স্বর্ণপদক প্রদান করা হয়।
মামুনুল ইসলাম
মোহাম্মদ মামুনুল ইসলাম মামুন (জন্ম: ১২ ডিসেম্বর ১৯৮৮; মামুনুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি ঢাকা আবাহনীতে যোগদান করেছেন। পরবর্তীকালে, তিনি ঢাকা মোহামেডান, শেখ জামাল, মুক্তিযোদ্ধা সংসদ এবং শেখ রাসেলের হয়ে খেলেছেন। ২০১৪–১৫ মৌসুমে, তিনি শেখ জামাল হতে ধারে ভারতীয় ক্লাব আতলেতিকো দে কলকাতায় যোগদান করার মাধ্যমে কাজী সালাউদ্দিনের পর তৃতীয় বাংলাদেশী ফুটবলার হিসেবে দেশের বাইরে পেশাদার লিগে খেলার সুযোগ পেয়েছিলেন, তবে তিনি উক্ত আতলেতিকো দে কলকাতার হয়ে একটি ম্যাচেও অংশগ্রহণ করার সুযোগ পাননি। ১ মৌসুম আতলেতিকো দে কলকাতায় অতিবাহিত করার পর, তিনি পুনরায় বাংলাদেশের ফুটবল ক্লাবে ফিরে এসে শেখ জামালে ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ১২ ম্যাচে ১টি গোল করেছেন। পরবর্তীকালে, তিনি ঢাকা আবাহনী এবং ঢাকা মোহামেডানের হয়ে খেলেছেন। ২০২২–২৩ মৌসুমে, তিনি ঢাকা মোহামেডান হতে বাংলাদেশী ক্লাব ফর্টিসে যোগদান করেছেন।
২০১০ সালে, মামুন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০০৮ সালে বালাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬২ ম্যাচে ২টি গোল করেছেন।
দলগতভাবে, মামুন এপর্যন্ত ২৫টি শিরোপা জয়লাভ করেছেন, যার মধ্যে ২টি ঢাকা আবাহনীর হয়ে, ২টি ঢাকা মোহামেডানের হয়ে, ৩টি শেখ রাসেলের হয়ে, ৫টি শেখ জামালের হয়ে, ১টি চট্টগ্রাম আবাহনীর হয়ে, ১টি আতলেতিকো দে কলকাতার হয়ে এবং ১টি বাংলাদেশ অনূর্ধ্ব-২৩ দলের হয়ে জয়লাভ করেছেন।
প্রারম্ভিক জীবন
মোহাম্মদ মামুনুল ইসলাম মামুন ১৯৮৮ সালের ১২ই ডিসেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মামুন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১০ এশিয়ান গেমস এবং ২০১৪ এশিয়ান গেমসে অংশগ্রহণ করেছেন, উভয় বারই বাংলাদেশ শুধুমাত্র গ্রুপ পর্বে পর্যন্ত অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি ৬ ম্যাচে অংশগ্রহণ করে ২টি গোল করেছেন। তিনি ২০১৪ সালের ১৫ই সেপ্টেম্বর তারিখে ২০১৪ এশিয়ান গেমসের গ্রুপ পর্বের ম্যাচে আফগানিস্তান অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথম এবং একমাত্র গোলটি করেছেন।
২০০৮ সালের ৫ই মে তারিখে, মাত্র ১৯ বছর ৪ মাস ২৪ দিন বয়সে, উভয় পায়ে ফুটবল খেলায় পারদর্শী মামুন আফগানিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৩৮তম মিনিটে মধ্যমাঠের খেলোয়াড় এনামুল শরীফের বদলি খেলোয়াড় হিসেবে তিনি মাঠে প্রবেশ করেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে মামুন সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১১ মাস ২৬ দিন পর, বাংলাদেশের জার্সি গায়ে প্রথম গোলটি করেন; ২০০৯ সালের ৩০শে এপ্রিল তারিখে, মাকাওয়ের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। এছাড়াও, ২০১৫ সালের ৩০শে মে তারিখে, সিঙ্গাপুরের বিরুদ্ধে ম্যাচে বাংলাদেশের একমাত্র গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। ২০১৩ সালের ২রা মার্চ তারিখে, তিনি ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ১–০ গোলের ব্যবধানে পরাজিত হয়েছিল।
২০১৬ সালের ১০ই অক্টোবর তারিখে ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছেন, ম্যাচটিতে বাংলাদেশ ৩–১ গোলের ব্যবধানে পরাজিত হয়েছিল, যেখানে তিনি পূর্ণ ৯০ মিনিট খেলে একটি গোল করেছেন।
ফিল্ডস পদক
ফিল্ডস পদক অনূর্ধ্ব চল্লিশ বছর বয়সী দুই, তিন বা চারজন গণিতবিদকে প্রদানকৃত একটি পুরস্কার, যা প্রতি চার বছর অন্তর আন্তর্জাতিক গণিত সংঘের আন্তর্জাতিক গণিতবিদদের মহাসভাতে প্রদান করা হয়।
ফিল্ডস পদককে কোনও গণিতবিদের জন্য সর্বোচ্চ সম্মানবাহী পুরস্কারগুলির একটি হিসেবে গণ্য করা হয়। এটিকে গণমাধ্যমে গণিতের নোবেল পুরস্কার হিসেবেও কখনও কখনও বর্ণনা করা হয়েছে।  তবে নোবেল পুরস্কারের সাথে এর বেশ কিছু পার্থক্য আছে, যার মধ্যে কত বছর পর পর দেওয়া হয়, কতগুলি দেওয়া হয় এবং বয়সসীমা, ইত্যাদি উল্লেখ্য। বার্ষিক উচ্চশিক্ষায়তনিক উৎকর্ষ সমীক্ষা (বিশ্বব্যাপী বিশ্ববিদ্যালয়সমূহের উচ্চশিক্ষায়তনিক মর্যাদাক্রম দ্বারা পরিচালিত) অনুযায়ী ফিল্ডস পদককে বিশ্বব্যাপী গণিতশাস্ত্রের সর্বোচ্চ পুরস্কার হিসেবে গণ্য করা হয়। ২০১৩-১৪ সালে আইআরইজি পরিচালিত আরেকটি খ্যাতি সমীক্ষা অনুযায়ী ফিল্ডস পদককে আবেল পুরস্কারের পরে গণিতশাস্ত্রের দ্বিতীয় সর্বোচ্চ মর্যাদাবাহী আন্তর্জাতিক পুরস্কার হিসেবে গণ্য করা হয়।
ফিল্ডস পদক বিজয়ীকে একটি অর্থ পুরস্কারও প্রদান করা হয়, ২০০৬ সাল থেকে যার মূল্যমান ১৫ হাজার কানাডীয় ডলার। কানাডীয় গণিতবিদ জন চার্লস ফিল্ডসের নামে এই পুরস্কারটির নামকরণ করা হয়েছে। ফিল্ডস পুরস্কারটির প্রতিষ্ঠায় গুরুত্বপূর্ণ ভূমিকা পালন করেন; তিনি পদকটিকে নিজে নকশা করেন এবং এর আর্থিক উপাংশটির জন্য তহবিল প্রদান করেন।
১৯৩৬ সালে ফিনীয় গণিতবিদ লার্স আলফোর্স ও মার্কিন গণিতবিদ জেসি ডাগলাস-কে সর্বপ্রথম ফিল্ডস পদকে ভূষিত করা হয়। ১৯৫০ সাল থেকে প্রতি চার বছর অন্তর এই পদকটি প্রদান করা হচ্ছে। পুরস্কারটির উদ্দেশ্য গুরুত্বপূর্ণ অবদান রাখা অপেক্ষাকৃত নবীন গণিত গবেষকদেরকে স্বীকৃতি ও সমর্থন প্রদান করা। ২০১৪ সালে ইরানি গণিতবিদ মারিয়াম মির্জখনি প্রথম নারী হিসেবে ফিল্ডস পদক জয় করেন।  সব মিলিয়ে ২০১৮ সাল পর্যন্ত ষাট জন গণিতবিদ এই পদকটি বিজয় করেছেন।
Conditions of the award
The Fields Medal has for a long time been regarded as the most prestigious award in the field of mathematics and is often described as the Nobel Prize of Mathematics. Unlike the Nobel Prize, the Fields Medal is only awarded every four years. The Fields Medal also has an age limit: a recipient must be under age 40 on 1 January of the year in which the medal is awarded. The under-40 rule is based on Fields's desire that "while it was in recognition of work already done, it was at the same time intended to be an encouragement for further achievement on the part of the recipients and a stimulus to renewed effort on the part of others." Moreover, an individual can only be awarded one Fields Medal; laureates are ineligible to be awarded future medals.
First awarded in 1936, 60 people have won the medal as of 2018. With the exception of one Ph.D. holder in physics (Edward Witten), only people with a Ph.D. in mathematics have won the medal. -->
পুরস্কারপ্রাপ্তির শর্তাবলী
ফিল্ড্‌স পদকের মাহাত্ম্য বোঝাতে প্রায়শই একে "গণিতের নোবেল পুরস্কার" বলা হয়ে থাকে। তবে এই তুলনাটা পুরোপুরি ঠিক না, কারণ কেবল প্রতি চার বছর অন্তরই ফিল্ডস পদক দেয়া হয় এবং পদকপ্রাপ্তের বয়স অবশ্যই ৪০ বছরের বেশি হতে পারবে না (নিখুঁতভাবে বললে, পদকপ্রাপ্তের ৪০ তম জন্মবার্ষিকী পুরস্কার দেয়ার বছরের ১ লা জানুয়ারির আগে হতে পারবে না)। তাছাড়া নোবেল পুরস্কারটি যদি একজন পান অর্থাৎ যদি ভাগাভাগি না হয়, তবে নোবেল বিজয়ীর প্রাপ্ত অর্থমূল্যের (US$১.৩ মিলিয়ন) তুলনায় ফিল্ড্‌স পদক বিজয়ীর প্রাপ্ত অর্থমূল্য অনেক কম। আর ফিল্ড্‌স পদক সাধারণতঃ কোন একক ফলের জন্য নয়, বরং গণিতের কোন এক বা একাধিক শাখার উদ্ভাবন বা ব্যাপক উন্নয়নের জন্য প্রদান করা হয়; এজন্য এই অনুষ্ঠানে সরাসরি উদ্ধৃতির পরিবর্তে অভিনন্দন বক্তব্য রাখা হয়।
লক্ষণীয় ঘটনাসমূহ
পূর্ব ইউরোপে সোভিয়েত সেনাবাহিনীর আক্রমণের প্রতিবাদে ১৯৬৬ সালে অ্যালেক্সান্ডার গ্রোথেন্ডিয়েক মস্কো'তে স্বয়ং তাঁর জন্য আয়োজিত ফিল্ডস পদক অনুষ্ঠান বয়কট করেন।
১৯৭০ সালে সের্গেই পেট্রোভিচ নোভিকভ তাঁর ওপর সোভিয়েত সরকার কর্তৃক আরোপিত নিষেধাজ্ঞার কারণে নাইসে আয়োজিত কংগ্রেসে এসে তাঁর পদকটি গ্রহণ করতে পারেননি।
১৯৭৮ সালে গ্রিগরি মার্গুলিস, তাঁর ওপর সোভিয়েত সরকার কর্তৃক আরোপিত নিষেধাজ্ঞার কারণে হেলসিঙ্কিতে আয়োজিত কংগ্রেসে এসে তাঁর পদকটি গ্রহণ করতে পারেননি। পুরস্কারটি তাঁর পক্ষ হয়ে জ্যাকুইস টিটস গ্রহণ করেন এবং ভাষণে বলেন: "কোন সন্দেহ নেই যে, আমার মতো এখানে উপস্থিত আরও অনেকেই অনুষ্ঠানে মার্গুলিস না আসতে পারায় দারুনভাবে আশাহত হয়েছেন। আমি ভীষণভাবে আশা করেছিলাম যে, হেলসিঙ্কি শহরের দোহাই দিয়ে হলেও এমন একজন গণিতবিদের সাথে আমার সাক্ষাত ঘটতে যাচ্ছে যাঁর কাজের মাধ্যমে আমি তাঁর সাথে পরিচিত এবং যাঁর প্রতি রয়েছে আমার গভীর শ্রদ্ধা এবং ভালোবাসা।"
১৯৮২ সালে ওয়ারশতে অনুষ্ঠেয় কংগ্রেসটি রাজনৈতিক অস্থিতিশীলতার কারণে পরের বছর সরিয়ে নেয়া হয়। বছরের শুরুর দিকে আইএমইউ এর নবম সাধারণ সভায় পুরস্কার ঘোষণা করা হয়, আর পুরস্কার প্রদান করা হয় ১৯৮৩ ওয়ারশ কংগ্রেসে।
১৯৯৮ সালে আইসিএম'এ অ্যান্ড্রু ওয়াইল্‌স'কে ফার্মার শেষ উপপাদ্য'র প্রমাণের স্বীকৃতিস্বরূপ ফিল্ডস পদক কমিটির চেয়ারের অধিকারী ইউরি ম্যানিন আইএমইউ'র সর্বপ্রথম রৌপ্য ফলক প্রদান করেন। ডন জ্যাগিয়ার এই ফলকটিকে "কোয়ান্টায়িত ফিল্ডস পদক" বলে অভিহিত করেন। এই পুরস্কারটির বর্ণনায় প্রায়ই বলা হয়ে থাকে যে, ফিল্ডস পদক দেয়ার বছরে ওয়াইলসের বয়স শর্তসীমার চেয়ে বেশি ছিল।(উদাহরণস্বরূপ, দেখুন )। ১৯৯৪ সালে ওয়াইলসের বয়স শর্তসীমার চেয়ে সামান্য বেশি থাকলেও তাঁকে পদকের একজন ফেভারিট বলে বিবেচনা করা হয়। তবে, ১৯৯৩ সালে প্রমাণে একটা ফাঁক(ওয়াইলস পরে তা দূর করেন) ধরা পড়ে।